EkBass/fiwiki-20250220-pages-articles huggingface dataset:
Armas Nissilä

Armas Selim Nissilä () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan talouspäällikkönä. Nissilä osallistui vielä talvi- ja jatkosotaan, jossa viimeksi mainitussa hänen sotilasuransa päättyi haavoittumiseen Uhtualla.Suomen jääkärien elämäkerrasto 1938Suomen jääkärien elämäkerrasto 1975 ==Perhe ja koulutus== Nissilän vanhemmat olivat agronomi Juhan Selim Nissilä ja Hulda Susanna Skogster. Hänet vihittiin avioliittoon vuonna 1922 Lisa Adamin kanssa. Hän kirjoitti ylioppilaaksi Hämeenlinna klassillisesta lyseosta vuonna 1911 ja liittyi Karjalaiseen osakuntaan. Opintojaan hän jatkoi Teknillisen korkeakoulun koneinsinööriosastolla vuosina 1911 – 1912 ja suoritti diplomi- insinööritutkinnon Charlottenburgin teknillisen korkeakoulun konerakennus- ja sähköteknillisellä osastolla vuonna 1918. ==Jääkärikausi== Nissilä liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois- Saksassa sijaitsevalla Lockstedter Lagerin harjoitusalueella. Leirille hän ilmoittautui 11. maaliskuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 3. komppaniaan. Nissilä oli yksi niistä viidestä jääkäristä, jotka pääsivät ennen pataljoonan rintamalle siirtymistä tutustumaan majuri Bayerin johdolla itärintaman päämajaan Kovnossa. Tällä vierailulla hän pääsi keskustelemaan kenraaleiden Ludendorffin ja Hindenburgin kanssa.Wegelius I 1924, ss.27-29. Hän osallistui taisteluihin ensimmäisessä maailmansodassa Saksan itärintamalla Misse-joella ja Riianlahdella. Riianlahdelta hänet siirrettiin pataljoonan täydennysjoukkoon, josta hän sai opintolomaa marraskuussa 1916. ==Ensimmäisen maailmansodan jälkeinen aika== Sisällissodan jälkeen Nissilä toimi sotilasasiamiehen apulaisena Suomen Berliinin lähetystössä. Vuodesta 1919 alkaen hän työskenteli Keskusosuusliike Hankkijan konttorin hoitajana Berliinissä vuoteen 1921 saakka, jolloin hän palasi Suomeen ja työskenteli sen jälkeen sähköosakeyhtiö Siemensin palveluksessa Helsingissä osastonjohtajana ja prokuristina ja vuodesta 1932 alkaen toimitusjohtajana. ==Talvi- ja jatkosota== Nissilä osallistui talvisotaan Puolustusministeriön viestintätoimistossa, josta hänet komennettiin myöhemmin erikoistehtäviin Saksaan. Saksasta hänet komennettiin niin ikään erikoistehtäviin Suomen Tukholman lähetystöön. Jatkosodan puhjettua Nissilä komennettiin Päämajan Sotatalousesikuntaan, missä hän palveli kuolemaansa saakka. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * K. A. Wegelius: Aseveljet I, WSOY Porvoo 1924. ===Viitteet=== Luokka:Suomalaiset insinöörit Luokka:Jääkärit Luokka:Sotilasasiamiehet Luokka:Vuonna 1891 syntyneet Luokka:Vuonna 1942 kuolleet
Eliteserien (jääpallo)

Eliteserien on miesten jääpalloilun korkein sarjataso Norjassa. Sen järjestää Norjan jääpalloliitto, Norges Bandyforbund. Sarjan voittaja on jääpallon Norjan mestari. Eliteserien alkoi kaudella 1988/1989, kun se korvasi 1. divisioonan (norjaksi 1. divisjon) maan korkeimpana sarjatasona. Kaudella 2010/2011 Eliteserienissä pelaa kahdeksan joukkuetta. Hallitseva Norjan mestari on Solberg Sportsklubb. ==Historia== Norjan mestaruudesta jääpallossa on pelattu vuodesta 1912 lähtien vaihtelevin kilpailumuodoin. Kausina 1968/1969–1987/1988 Norjan korkein jääpalloilun sarjataso oli 1. divisioona. Kaudelle 1988/1989 korkeimman sarjatason aseman sai Eliteserien, ja 1. divisioonasta tuli toiseksi korkein sarjataso. ==Joukkueet kaudella 2010/2011== * Drammen Bandy * Høvik Idrettsforening * Mjøndalen Idrettsforening * Idrettsforeningen Ready * Sarpsborg Bandyklubb * Solberg Sportsklubb * Stabæk Idrettsforening * Ullevål Idrettslag ==Mestarit== *Luettelo jääpallon Norjan mestareista ==Lähteet== * * ==Aiheesta muualla== *Tulospalvelu ja sarjataulukko Luokka:Norjan jääpallosarjat
Popgasm

Popgasm on Sunrise Avenuen toinen albumi. Levy ilmestyi ensimmäisenä Suomessa 6. toukokuuta 2009 ja hiukan myöhemmin Saksassa, sekä Ruotsissa. Myöhemmin vuoden aikana albumi julkaistiin myös muualla maailmassa. Albumi nousi Suomen virallisen listan sijalle 5. Albumilta julkaistiin singlet The Whole Story, Not Again ja Welcome to My Life. Kappaleesta Birds and Bees on myös julkaistu promovideo, joka kuvattiin osittain The Whole Story -videon lavasteissa. == Kappaleet == # # # # # # # # # # # # # # == Arvostelut == * Allmusic: Allmusic review * Rumba: negatiivinenRumba: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == == Aiheesta muualla == * Luokka:Vuoden 2009 albumit Luokka:Sunrise Avenuen albumit Luokka:Jukka Backlundin tuottamat albumit
Dedication (Bay City Rollersin albumi)

Dedication on skotlantilaisen Bay City Rollersin neljäs studioalbumi. Se julkaistiin syyskuussa 1976. ja miksattiin New Yorkissa. Yhtyeen basisti Alan Longmuirin erottua yhtyeestä tilalle oli otettu kitaristi Ian Mitchell ja Stuart Wood siirtyi basistiksi. Albumin tunnetuimpia kappaleita ovat "Rock'n Roll Loveletter", "Money Honey" ja nimikappale "Dedication". == Kappaleet == ===Britanniassa julkaistu versio=== A- puoli # (Eric Carmen) # (Faulkner/Wood) # (Faulkner/Wood) # (Brian Wilson/Roger Christian) # (Harry Vanda/George Young) B- puoli # (Tony Sciuto/Sam Egorin) # (Faulkner/Wood) # (Tim Moore) # (Wood,McKeown,Mitchell) # (Guy Fletcher/Doug Flett) + # # # # ===Yhdysvalloissa julkaistu versio=== A- puoli #Let's Pretend (Carmen) #You're a Woman (Faulkner, Wood) #Rock 'N Roller (Faulkner, Wood) #I Only Want to Be With You (Mike Hawker, Ivor Raymonde) #Yesterday's Hero (Vanda, Young) B- puoli #My Lisa (Scutio, Egorin) #Don't Worry Baby (Wilson, Christian) #Are You Cuckoo? (Russ Ballard) #Write A Letter (Wood, McKeown, Mitchell) #Dedication (Fletcher, Flett) ==Kokoonpano== *Leslie McKeown - laulu, taustalaulu *Eric Faulkner - sähkö- ja akustiset kitarat, taustalaulu *Ian Mitchell - kitara, +laulu, taustalaulu *Stuart Wood - basso, taustalaulu *Derek Longmuir - rummut, lyömäsoittimet, taustalaulu ==Tekniikka== * Tuottajat Jimmy Ienner, Phil Wainman, Colin Frechter * Äänitys Dave Palmer, Ringo Hrycyna, Jim Frank * Miksaus ja masterointi Dave Palmer, Joe Barbaria, Greg Galbi * Kansikuvat Allan Ballard, sisäpuolen kuva lavalta Toronto Sun -lehdestä == Lähteet == Luokka:Bay City Rollersin albumit Luokka:Vuoden 1976 albumit
Jaime Rodríguez

Jaime Alberto Rodríguez (s. 17. tammikuuta 1959, San Salvador, El Salvador) on elsalvadorilainen jalkapalloilija. Hän pelasi El Salvadorin maajoukkueessa 30 maaottelua vuosina 1979–1989. Hän edusti maataan 1982 MM-kisoissa Espanjassa. Pelaajauransa jälkeen hän on toiminut muun muassa El Salvadorin maajoukkueen apuvalmentajana sekä maan jalkapalloliiton koordinaattorina. Lisäksi Rodriguez on valmentanut Alianz FC -seuraa ja hänellä on myös oma Chelona-niminen jalkapalloakatemia. Sen kasvatteja on muun muassa FC Jazzissa vuosina 1999-2001 Veikkausliigaa pelannut Víctor Dubón. Vuonna 1985 Rodriguez edusti Kokkolan Pallo-Veikkoja jalkapallon SM-sarjassa. Hän oli ensimmäinen Suomen sarjoissa esiintynyt pelaaja, joka on ollut mukana MM-lopputurnauksessa. Rodriguez saapui Suomeen tutustuttuaan Meksikossa valokuvaaja Juha Tammiseen, joka järjesti hänet Martti Kuuselan avustuksella Kokkolaan. Visitti Suomeen jäi kuitenkin lyhyeksi. Rodriguez piti suomalaista jalkapalloilua amatöörimäisenä puuhasteluna, eikä viihtynyt maassa. KPV:n jälkeen Rodriguez pelasi vielä muun muassa Japanissa, kunnes lopetti uransa vuonna 1994 kotimaansa Alianzissa. ==Lähteet== *Masconazo.com *FIFA:n pelaajaprofiili ===Viitteet=== Luokka:Elsalvadorilaiset jalkapalloilijat Luokka:Vuonna 1959 syntyneet Luokka:Elävät henkilöt
Maze War

Maze War (myös nimillä The Maze Game, Maze Wars, Mazewar tai Maze) on vuonna julkaistu videopeli. Maze Warissa esiteltiin monia konsepteja, joita on sittemmin käytetty lukuisissa peleissä. Sitä pidetään yhtenä ensimmäisistä ellei ensimmäisenä ensimmäisen persoonan ammuntapeleistä. Maze Warin tarkasta julkaisupäivämäärästä on epävarmaa tietoa. Pelin suunnittelija Steve Colleyn mukaan varhainen kahdelle tietokoneelle suunniteltu versio saattoi ilmestyä vuonna 1973 ja verkkomoninpelillinen versio vuonna 1974. Pelimekaniikka on myöhempiin peleihin verrattaessa yksinkertainen. Pelaaja vaeltaa sokkelossa ja kykenee liikkumaan eteen, taakse, oikealla tai vasemmalle 90 asteen kulmissa. Pelissä käytetään yksinkertaista tiilipohjaista liikkumista, joten pelaaja liikkuu ruudulta toiselle "hyppien". Muut pelaajat näkyvät silmämunina ja heitä voi ampua. Pelistä oli versio myös Xerox Alto-tietokoneelle. ==Lähteet== Luokka:Vuoden 1974 videopelit Luokka:Ensimmäisen persoonan ammuntapelit Luokka:Suurtietokonepelit Luokka:Verkkomoninpelit
Juha Annunen

Juha Annunen (s. 16. huhtikuuta 1960 Oulu) on uransa lopettanut jalkapalloilija. Nykyisin Annunen toimii Lahden kaupungin liikuntapaikkahoitajana. Keskikentällä pelannut Annunen edusti uransa aikana Oulun Työväen Palloilijoita ja Kuusysiä. Annunen muistetaan ennen kaikkea vaarallisista vapaapotkuista, jotka usein tuottivat maaleja. Hän nousi OTP:n edustusjoukkueeseen 1978 ja pelasi seurassa vuoteen 1981 asti sekä SM-sarjassa että 1. divisioonassa. Kaudeksi 1982 Annunen siirtyi Kuuysiin ja voitti heti ensimmäisen Suomen mestaruutensa. Kahden kauden jälkeen hän palasi Ouluun kahdeksi vuodeksi. Annunen siirtyi 1986 takaisin Kuusysiin, jossa hän pelasi 10 kauden ajan aktiiviuransa loppuun asti. Tuona aikana hän voitti Kuusysissä kolme mestaruutta ja neljä SM-hopeaa. Annunen pelasi uransa aikana yhteensä 369 pääsarjatason ottelua ja teki niissä 78 maalia. Annunen pelasi vuosina 1980–1987 Suomen maajoukkueessa 16 A-maaottelua, joissa hän teki kaksi maalia. ==Lähteet== * * * * ===Viitteet=== Luokka:Suomalaiset jalkapalloilijat Luokka:Veikkausliigan legendat Luokka:Jalkapallon Suomen mestarit Luokka:Vuonna 1960 syntyneet Luokka:Elävät henkilöt
Alanna Ubach

Alanna Noel Ubach (s. 3. lokakuuta 1975 Downey, Kalifornia) on yhdysvaltalainen näyttelijä, joka tunnetaan muun muassa elokuvista Clockwatchers, Blondin kosto ja Painajainen perheessä. Hän on esiintynyt myös vierailevissa rooleissa muun muassa televisiosarjoissa West Wing, CSI: New York ja Monk. Lisäksi Ubach on tehnyt äänirooleja animaatioihin vuodesta 2003 lähtien. Listaan mahtuu animaatioita kuten Ozzy & Drix, Brandy ja Herra Whiskers, El Tigre ja Hämmästyttävä Hämähäkkimies. == Lähteet == *Alanna Ubach TV.comissa Luokka:Yhdysvaltalaiset televisionäyttelijät Luokka:Vuonna 1975 syntyneet Luokka:Elävät henkilöt
Jyrki Huhtamäki

Jyrki Tapio Huhtamäki (s. 27. elokuuta 1967 Vaasa) on entinen suomalainen jalkapalloilija. Keskikenttäpelaajana ja hyökkääjänä pelannut Huhtamäki on Vaasan Peli-Veikkojen kasvatti. Hän aloitti uransa aikuisten tasolla III divisioonassa vaasalaisessa FC Sportissa. Hän siirtyi 2. divisioonan Vaasan Palloseuraan 1986 ja heti seuraavana vuonna Mikkelin Palloilijoihin SM-sarjaan loistavasti menneen kauden jälkeen. Huhtamäki pelasi MP:ssa kuusi kautta ja voitti yhden SM-hopean sekä yhden SM-pronssin. Kaudeksi 1995 Huhtamäki palasi takaisin Vaasan Palloseuraan, jossa hän pelasi vuoteen 2000 asti. Hän saavutti VPS:ssa kaksi SM-hopeaa ja toimi seuran kapteenina. Huhtamäki pelasi uransa aikana yhteensä 260 pääsarjatason ottelua ja teki niissä 69 maalia. Hänet on valittu Veikkausliigan legendaksi. Huhtamäki pelasi vuosina 1988–1996 Suomen maajoukkueessa 13 A-maaottelua. ==Lähteet== * === Viitteet === Luokka:Suomalaiset jalkapalloilijat Luokka:Veikkausliigan legendat Luokka:Vuonna 1967 syntyneet Luokka:Elävät henkilöt
Roll the Bones

Roll the Bones on kanadalaisen rock-yhtye Rushin 14. studioalbumi. Lyriikoiltaan Roll the Bones on yksi Rushin tummemmista albumeista, sillä ne käsittelevät kuolemaa, mutta musiikillisesti albumi on melko samanlainen kuin edeltäjänsä. Dreamline nousi albumin suosituimmaksi kappaleeksi, ja sitä pidetään yhtenä Rushin 1990-luvun tuotannon parhaimmista kappaleista. Myös nimikkokappale on melko suosittu keikoilla. Albumi myi platinaa kotimaassaan Kanadassa sekä Yhdysvalloissa. Albumin kansi voitti vuonna 1992 Juno Award- palkinnon parhaasta albumin kannesta. == Kappaleet == # # # # # # # # # # == Arvosteluja == * Allmusic () ==Menestyminen listoilla== === Albumi === Vuosi Lista Sijoitus 1991 The Billboard 200 3 === Singlet === Vuosi Single Lista Sijoitus Albumi 1991 Dreamline Billboard, Mainstream Rock Tracks 1 Roll the Bones 1991 Ghost of a Chance Billboard, Mainstream Rock Tracks 2 Roll the Bones 1991 Roll the Bones Billboard, Mainstream Rock Tracks 9 Roll the Bones 1992 Bravado Billboard, Mainstream Rock Tracks 13 Roll the Bones == Lähteet == Luokka:Vuoden 1991 albumit Luokka:Rushin albumit
Artturi Nikula

Artturi Alarik Armas Nikula () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan talouspäällikkönä. Nikula osallistui vielä talvi- ja jatkosotaan, jossa viimeksi mainitussa hänen sotilasuransa päättyi haavoittumiseen Uhtualla.Suomen jääkärien elämäkerrasto 1938Suomen jääkärien elämäkerrasto 1975 ==Perhe ja koulutus== Nikulan vanhemmat olivat kruununvouti Matti Nikula ja Maria Hyyppä. Hänet vihittiin avioliittoon vuonna 1920 Rauha Elisabet Hannukselan kanssa. Hän kävi viisi luokkaa Kokkolan suomalaista yhteiskoulua. Hän suoritti Taistelukoulun komppanianpäällikkökurssin vuonna 1930. ==Jääkärikausi== Nikula työskenteli konttorialalla ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 15. marraskuuta 1915. Hän osallistui taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. ==Suomen sisällissota== Nikula astui Suomen armeijan palvelukseen vänrikiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan talouspäälliköksi 1. Jääkärirykmentin 2. jääkäripataljoonaan. Hän osallistui sisällissodan taisteluihin Lempäälässä, Kämärällä ja Viipurissa. ==Sisällissodan jälkeinen aika== Nikula palveli sisällissodan jälkeen nuorempana upseerina Kaartin jääkäripataljoonassa, josta hänet siirrettiin päälliköksi 22. tammikuuta 1919 alkaen Jääkäriprikaatin polkupyöräosastoon (myöhemmin polkupyöräkomppania). Seuraavaksi hänet siirrettiin 31. maaliskuuta 1920 alkaen Pohjanmaan jääkäripataljoonan 2. komppanian ja 21. maaliskuuta 1923 alkaen Lapin rajavartioston 1. komppanian. Lapin rajavartiostosta Nikula siirrettiin 16. lokakuuta 1928 Kainuun rajavartioston 2. komppanian ja edelleen 1. tammikuuta 1930 alkaen päälliköksi Salmin rajavartioston 1. komppaniaan. ==Talvi- ja jatkosota== Nikula osallistui talvisotaan Erillisen pataljoona 8:n komentajana ja osallistui taisteluihin Ruokojärvellä, Hippalassa, Lemetillä, Repomäellä, Kelivaarassa, Warojenkivellä, Ukonlammilla, Ruunaviidanmäellä ja Lavajärvellä. Välirauhan aikana hän toimi III pataljoonan komentajana Jalkaväkirykmentti 25:ssä ja myöhemmin 10. Prikaatissa. Prikaatista hänet siirrettiin aluepäälliköksi Raahen suojeluskuntapiiriin. Jatkosodan puhjettua Nikula siirrettiin pataljoonan komentajaksi Jalkaväkirykmentti 32:een, jonka komentajana hän osallistui taisteluihin Uhtualla, jossa hän haavoittui 21. heinäkuuta 1941 Pistajoella. Haavoittumisensa jälkeen hän oli hoidettavana useassa sotasairaalassa viimeksi 13. Sotasairaalassa Viipurissa. Hänet haudattiin Laihialle. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1892 syntyneet Luokka:Vuonna 1942 kuolleet
Espoo Bluesin SM-liigakausi 2008–2009

Espoo Blues sijoittui kaudella 2008–2009 miesten SM-liigassa lopullisessa tilastossa neljänneksi, voitti naisten SM-sarjassa mestaruuden ja voitti A-nuorten SM-liigassa mestaruuden. Blues palkittiin kauden menestyksestä Aaro Kivilinnan muistopalkinnolla. == Miehet == Espoo Blues sijoittui SM-liigassa kaudella 2008-2009 runkosarjassa toiseksi ja hävisi lopulta KalPalle pronssiottelussa luvuin 1-2http://www.sm- liiga.fi/tilastot/sarjataulukko.html?s=08-09&sk;_st=rankhttp://www.sm- liiga.fi/joukkueet/blues.html . Blues pääsi jääkiekon mestarien liigaan seuraavalle kaudelle, kun runkosarjan ensimmäiseksi sijoittunut JYP voitti mestaruuden. Laitahyökkääjä Toni Kähkönen rikkoi yhden playoff-kauden ylivoimamaalien ennätyksenhttp://www.sm-liiga.fi/arkisto/blues/blues-ylivoima- rikkoi-sm-liigaennatyksia.html. Entistä ennätystä pitivät hallussaan nykyinen TPS-valmentaja Kai Suikkanen (Kärpät 1987) ja Jan Caloun (HIFK 1999), jotka tekivät ennätyskeväinään kuusi ylivoimamaalia. Myös keskushyökkääjä Ben Eaves takoi kaksi uutta ennätystä, eniten ylivoimapisteitä playoff-kaudella ja eniten ylivoimasyöttöjä yhdellä playoff-kaudella. Espoon Blues osallistui myös kuluvalla kaudella jääkiekon mestarien liigaan. Alkulohkossa Bluesin kanssa oli ruotsalainen HV 71 ja sveitsiläinen SC Bern. Blues meni lohkosta jatkoon voitettuaan kaikki ottelut. Välierissä kuitenkin Blues hävisi koko turnauksen voittaneelle joukkueelle ZSC Lionsille. Sijoitus Pelattu Voitot JA voitot JA tappiot Tappiot TM PM ME Pisteet P/O 2 58 28 4 8 18 159 135 +24 100 1.72 == Naiset == Espoo Bluesin naiset voittivat 10. kerran mestaruuden jääkiekon naisten SM-liigassa. Sarja Sijoitus Pelattu Voitot JA voitot JA tappiot Tappiot TM PM ME Pisteet Loppusarja 1 24 21 1 0 2 176 28 +148 65 Alkusarja 1 14 13 0 0 1 111 14 +97 39 == A-juniorit == Espoo Bluesin A-juniorit voittivat kaudella 2008-2009 A-junioreiden SM-liigan mestaruuden. Sijoitus Pelattu Voitot JA voitot JA tappiot Tappiot TM PM ME Pisteet 1 42 28 5 2 7 172 90 +82 96 == Lähteet == Luokka:Espoo Bluesin kaudet
Valkea Kuulas

Valkea Kuulas on tarhaomenapuun (Malus domestica) lajike, joka levisi Suomeen Baltiasta 1850-luvulla nimellä valkoinen kirkasomena. Sen siitepöly itää hyvin, ja siksi sitä pidetään yhtenä parhaimmista pölyttäjälajikkeista. Tyypillinen laji ominaisuus on että malto muuttuu läpikuultavaksi hyytelömäiseksi kun hedelmä kypsyy. Puu tuottaa joskus siemenettömiä hedelmiä. Ensimmäisen sadon puu tuottaa kaksi- tai kolmevuotiaana, ja sadot ovat usein suuria. Maanlaadun suhteen puu ei ole vaativa ja usein se ei elä kovin vanhaksi. Suomessa Valkea Kuulas menestyy kasvien menestymisvyöhykkeillä I, II ja III, eli suunnilleen Vaasan korkeudelle asti. == Lähteet == * Kotitaimi, Valkea kuulas === Viitteet === == Aiheesta muualla == Luokka:Omenalajikkeet
Fredy Montero

Fredy Montero (s. 27. heinäkuuta 1987 Campo de la Cruz) on kolumbialainen jalkapalloilija, joka edustaa Sporting Clube de Portugalia. Hän debytoi Kolumbian maajoukkueessa vuonna 2007 ottelussa Panamaa vastaan. == Aiheesta muualla == * http://millonarios.com.co/ * http://soccernet.espn.go.com/players/stats?id=70745&&cc;=5739 Luokka:Kolumbialaiset jalkapalloilijat Luokka:Vuonna 1987 syntyneet Luokka:Elävät henkilöt
Lapitch ja taikasaappaat

Lapitch ja taikasaappaat on saksalais-kroatialainen lasten animaatiosarja vuodelta 2000. Se pohjautui vuonna 1997 tehtyyn elokuvaan Pikku Suutari seikkailee. Sarjaa tehtiin kaikkiaan 26 jaksoa. Sarja dubattiin suomeksi. ==Sarjan hahmot== *Lapitch: Lapitch on sarjan päähenkilö. Hän on kotihiiri, jolla on taikasaappaat. Hänen ystäviään ovat Liisa, Brewster ja Piko. *Liisa: Liisa on Lapitchin tyttöystävä. Hänen lemmikkinsä on papukaija Piko. *Brewster-koira: Brewster on Lapitchin koiraystävä. *Piko: Piko on Liisan vihreä lemmikkipapukaija. Piko osaa puhua ja matkia. *Rosvorotta: Sarjan pääantagonisti ja Lapitchin arkkivihollinen. Hän on ilkeä isorotta, joka ryöstelee. Rosvorotta inhoaa Lapitchia, koska tämä tulee aina pilaamaan hänen suunnitelmiaan. Ei tiedetä syytä sille, miksi hän on elossa televisiosarjassa, kun elokuvassa hän putosi kuolemaan. *Melvin: (televisiosarjassa hahmo on nimetty Mesis) Melvin on Lapitchin paras ystävä. *Lore, Ossi ja Elmeri: (usein kutsutaan yhteisnimellä Pazinskit) Rosvorotan apulaiset ja he ovat myös rottia, kuin Rosvorotta. ==Suomenkieliset ääninäyttelijät== Suomenkielinen toteutus: Oy PVP-Voice Ab ==Aiheesta muualla== *Sarjan kotisivut Luokka:Animaatiosarjat Luokka:2000-vuosikymmenen piirrossarjat Luokka:Saksalaiset televisiosarjat
Jefferson Montero

Jefferson Antonio Montero Vite (s. 1. syyskuuta 1989 Babahoyo) on ecuadorilainen jalkapalloilija, joka edustaa Englannin valioliigassa pelaavaa Swansea Cityä. Hän on pelipaikaltaan vasen laitahyökkääjä, ja pelaa tarvittaessa muillakin hyökkäyspään pelipaikoilla. Monteiro pelasi kotimaassaan Emelecissä ja toisella sarjatasolla pelanneessa Independiente JT:ssä ennen siirtoaan Eurooppaan. Hän pelasi heinäkuussa 2009 alkaneella sopimuksella espanjalaisessa Villarrealissa, kauden 2009–2010 kakkosjoukkue Villarreal B:ssä, seuraavan kauden ykkösjoukkueessa. Hän pelasi keväällä 2011 lainalla Levantessa, samoin kauden 2011–2012 Betisissä. Monteiro pelasi meksikolaisessa Monarcas Moreliassa kaudet 2012–2014. Hän voitti Meksikon supercupin 2014. Hän siirtyi viiden miljoonan euron siirtosummalla Swansea Cityyn kesällä 2014. Monteiro pelasi Ecuadorin maajoukkueessa ensimmäisen kerran Perua vastaan marraskuussa 2007. Ensimmäisen maaottelumaalinsa hän teki El Salvadoria vastaan toukokuussa 2009. Hän pelasi kolme ottelua MM- kilpailuissa 2014 ja Copa Américassa 2015. == Lähteet == == Aiheesta muualla == * El Villarreal CF ficha a Jefferson Montero Luokka:Ecuadorilaiset jalkapalloilijat Luokka:Vuonna 1989 syntyneet Luokka:Elävät henkilöt
Pimeän peli

Pimeän peli () on David Almondin kirjoittama nuortenkirja, joka ilmestyi vuonna 1999. Kaisa Katteluksen kääntämä ja Tammen kustantama suomennos julkaistiin vuonna 2001. Kirja kertoo Christopher ”Kit” Watson -nimisestä 13-vuotiaasta pojasta. Luokka:Nuortenkirjat Luokka:Vuoden 1999 kirjat
Jordi Pablo Ripollés

Jordi Pablo eli Jordi Pablo Ripollés (s. 1. tammikuuta 1990 Vinaròs) on espanjalainen jalkapalloilija, joka pelasi Espanjan La Ligassa Villarrealin joukkueessa kaudella 2008–2009. Seuraavat kaksi kautta hän kuului pääsarjaseura Málagan miehistöön mutta ei päässyt pelaamaan La Ligassa. Pelipaikaltaan hän oli keskikenttäpelaaja. Jordi Pablo siirtyi Villarrealista Málagaan kesällä 2009 nelivuotisella sopimuksella. Villarrealilla oli hänestä takaisinosto-optio kolmen ensimmäisen vuoden aikana, ja syksyllä 2011 hän pelasikin Villarrealin reservijoukkueessa. Uransa viimeiset vuodet hän pelasi alemmilla sarjatasoilla La Rodan, Mirandésin ja Socuéllamosin joukkueissa. Hän lopetti uransa syksyllä 2016 La Rodassa. Jordi Pablo edusti Espanjaa alle 17-vuotiaiden MM-kilpailuissa 2007 ja alle 19-vuotiaiden EM-kilpailuissa 2009. == Lähteet == * www.malagacf.es === Viitteet === Luokka:Espanjalaiset jalkapalloilijat Luokka:Vuonna 1990 syntyneet Luokka:Elävät henkilöt
Pete Willis

Peter Andrew "Pete" Willis (s. 16. helmikuuta 1960 Englanti) oli toinen alkuperäisistä kitaristeista Def Leppardissa kunnes hänet korvasi Phil Collen vuonna 1982. Hän kirjoitti monia kappaleita ja soitti kitaraa bändin kolmella ensimmäisellä levyllä, myös läpimurtoalbumi Pyromanialla. ==Diskografia== ===Def Leppard=== * Misty Dreamer 1978 * The Def Leppard E.P. 1979 * On through the Night 1980 * High 'n' Dry 1981 * Pyromania 1983 ===Gogmagog=== * I Will Be There 1985 EP ===Roadhouse=== * Roadhouse 1991 Luokka:Englantilaiset kitaristit Luokka:Vuonna 1960 syntyneet Luokka:Elävät henkilöt Luokka:Def Leppardin jäsenet
Joan Tomás

Joan Tomás Campasol (s. 17. toukokuuta 1985 Girona) on espanjalainen jalkapalloilija, joka edustaa kyproslaista AEK Larnakaa. Pelipaikaltaan hän on vasen laitapelaaja tai kärki. Luokka:Espanjalaiset jalkapalloilijat Luokka:Vuonna 1985 syntyneet Luokka:Elävät henkilöt
Kiko (jalkapalloilija, 1988)

Kiko eli Francisco José Olivas (s. 21. elokuuta 1988 Antequera, Malaga) on espanjalainen jalkapalloilija, joka edustaa Espanjan Segunda Divisiónissa pelaavaa Córdobaa. Pelipaikaltaan hän on puolustaja. ==Lähteet== * * Luokka:Espanjalaiset jalkapalloilijat Luokka:Vuonna 1988 syntyneet Luokka:Elävät henkilöt
Kiipijäkalat

Kiipijäkalat (Anabantidae) on Anabantiformes-lahkoon kuuluva kalaheimo, josta tunnetaan yli kolmekymmentä lajia. Heimon eri lajit ovat 3,5–30 senttimetrin pituisia. Niiden selkä- ja peräevät ovat huomattavan pitkät, ja kalat ovat yleensä joko yksivärisen ruskeita tai eri ruskean sävyin kirjottuja. Kiipijäkalat ovat makeiden ja joskus murtovesien kaloja, jotka ovat sopeutuneet elämään vähähappisissa vesissä. Niillä on päässään labyrinttielin, jonka avulla ne voivat hengittää happea ilmasta. Kaloja nähdään haukkomassa ilmaa veden pinnalla. Ne voivat myös kavuta rannalle ja liikkua maalla lyhyitä matkoja. Heimon neljästä suvusta kiipijäkalat (Anabas) on levittäytynyt Itä- ja Etelä-Aasiaan, Ctenopoma ja Microctenopoma puolestaan elävät trooppisessa Afrikassa, ja kaksilajinen Sandelia on eteläafrikkalainen suku. == Aiheesta muualla == * *
JaMZ

JaMZ (, "Jaroslavlin moottoritehdas") on venäläinen dieselmoottorivalmistaja. Tuotantolaitos sijaitsee Jaroslavlissa. Moottorien käyttökohteet ovat muun muassa raskaat työkoneet, laivat, dieselgeneraattorit sekä panssarivaunut ja muut sotilasajoneuvot. Tehtaan perusti Vladimir A. Lebedev vuonna 1916 autojen ja ambulanssien valmistusta varten. Neuvostoliiton aikana yritys kansallistettiin ja siellä valmistettiin kuorma- ja linja-autoja. Toisen maailmansodan aikana tehtailla valmistettiin tykinvetotraktoreita. Sodan jälkeen tehtaalla keskityttiin dieselmoottorien valmistukseen. Asiakaskunta koostui pääasiassa Neuvostoliiton alueen raskaan kaluston valmistajista ja telakoista.История Ярославского моторного завода == Sovelluksia == Seuraavat yritykset ovat käyttäneet tuotteissaan JaMZ-dieselmoottoreita. * KrAZ * Ural * GAZ * MAZ * BelAZ ==Lähteet== == ‎Aiheesta muualla == Luokka:Metalliteollisuusyhtiöt Luokka:Moottorivalmistajat Luokka:Venäläiset teollisuusyritykset Luokka:Jaroslavl
Novica Veličković

Novica Veličković (, s. 5. lokakuuta 1986 Belgrad, Jugoslavia) on serbialainen koripalloilija. == Ura == Veličković aloitti uransa KK Drvomarketin junorijoukkueissa. Sieltä hän siirtyi KK Zemuniin vuosiksi 1998–2001. Vuonna 2001 KK Partizan kiinnostui hänestä ja Veličković hankittiin seuraan. Hän pelasi seuran juniorijoukkueissa kunnes teki debyyttinsä ykkösjoukkueen kanssa kaudella 2004–2005. Hän teki ensiesiintymisensä Serbian maajoukkueen kanssa EM-kisoissa 2007. Kaudella 2008–2009 hänet palkittiin Euroliigassa Nouseva tähti -palkinnolla. Kesäkuussa 2009 Veličković siirtyi kaksivuotisella sopimuksella Espanjan ACB-liigan Real Madridiin. Sopimuksessa oli myös yhden vuoden lisäoptio. Veličković edusti seuraa vuoteen 2012 asti ja pelasi kaudella 2012–2013 serbialaisessa KK Mega Vizurassa. Vuonna 2013 hän siirtyi saksalaiseen Brose Basketsiin. == Lähteet == == Aiheesta muualla == * Euroliigan pelaajaprofiili Luokka:Serbialaiset koripalloilijat Luokka:Vuonna 1986 syntyneet Luokka:Elävät henkilöt
Harold Sakata

Toshiyuki ”Harold” Sakata (1. heinäkuuta 1920 Holualoa, Havaiji, Yhdysvallat – 29. heinäkuuta 1982 Honolulu, Havaiji) oli amerikanjapanilainen showpainija, painonnoston olympiamitalisti ja näyttelijä. Sakata tunnetaan parhaiten roolistaan elokuvan 007 ja Kultasormi mykkänä hattua heittävänä Oddjobina. Hänen showpainijanimensä oli Tosh Togo. Sakata kuoli syöpään vuonna 1982. Sakata voitti Lontoon olympialaisissa 1948 painonnostossa raskaan keskisarjan olympiahopeaa yhteistuloksella 380 kg. ==Lähteet== ==Aiheesta muualla== * Profiili Online World of Wrestlingissä * Luokka:Amerikanjapanilaiset Luokka:Yhdysvaltalaiset elokuvanäyttelijät Luokka:Yhdysvaltalaiset painonnostajat Luokka:Yhdysvaltalaiset olympiamitalistit Luokka:Yhdysvaltalaiset showpainijat Luokka:Havaijilaiset henkilöt Luokka:Vuonna 1920 syntyneet Luokka:Vuonna 1982 kuolleet
Paratiisipeipot

Paratiisipeipot (Erythrura) on loistopeippojen heimoon kuuluva varpuslintusuku. Paratiisipeippojen sukuun kuuluu BirdLifen mukaan 10 lajia. == Paratiisipeippoihin kuuluvia lajeja == * Luzoninparatiisipeippo (Erythrura viridifacies) * Melanesianparatiisipeippo (Erythrura cyaneovirens) * Mindanaonparatiisipeippo (Erythrura coloria) * Papuanparatiisipeippo (Erythrura papuana) * Paratiisipeippo (Erythrura hyperythra) * Sateenkaaripeippo (Erythrura prasina) * Sininaamapeippo (Erythrura trichroa) * Sundanparatiisipeippo (Erythrura tricolor) * Uudenkaledonianparatiisipeippo (Erythrura psittacea) * Vitilevunparatiisipeippo (Erythrura kleinschmidti) ==Lähteet== == Aiheesta muualla == * ITIS: Erythrura (englanniksi) Luokka:Loistopeipot
Gert Fröbe

Karl Gerhart Fröbe (25. helmikuuta 1913 Oberplanitz, Saksa – 5. syyskuuta 1988 München, Saksan liittotasavalta) oli saksalainen näyttelijä, jonka tunnetuin rooli Saksan ulkopuolella on Auric Goldfingerin rooli elokuvassa 007 ja Kultasormi. Fröbe ei juuri osannut englantia, minkä vuoksi hänen äänensä dubattiin joissakin elokuvissa; muun muassa Kultasormessa hänen äänensä dubbasi brittinäyttelijä Michael Collins. == Lähteet == == Aiheesta muualla == * * Luokka:Saksalaiset näyttelijät Luokka:Vuonna 1913 syntyneet Luokka:Vuonna 1988 kuolleet
Muurahaispeipot

Muurahaispeipot (Parmoptila) on loistopeippojen heimoon kuuluva varpuslintusuku. Muurahaispeippojen sukuun kuuluu BirdLifen mukaan 3 lajia. == Muurahaispeippoihin kuuluvia lajeja == * Keltamuurahaispeippo (Parmoptila rubrifrons) * Muurahaispeippo (Parmoptila woodhousei) * Punamuurahaispeippo (Parmoptila jamesoni) ==Lähteet== == Aiheesta muualla == *ITIS: Parmoptila (englanniksi) Luokka:Loistopeipot
Pelastusristeilijä Harmaja

Pelastusristeilijä Harmaja oli Suomen Meripelastusseuran käytössä ollut Helsingin kaupungin omistama pelastusalus. Alus siirtyi 1980-luvulla Meripelastusseuran omistukseen. Alus valmistui Wärtsilän Vaasan telakalla vuonna 1956Kauppalaivaston kuukausitilasto 2006 Sen runko oli terästä ja kansirakenteet alumiinia. Koneteholtaan alus oli 2 x 225 hevosvoimaa. Siinä oli kaksi potkuria ja erillinen apukone sähkön kehittämistä varten. Siihen asennettiin ensimmäisenä pelastusaluksena jo telakalla tutka. Aluksessa oli 8000 litran minuuttitehoinen palopumppu joka syötti keulakannelle asennettua vesitykkiä. Tätä varustusta tarvittiin keväällä 1965, kun Hietalahden telakalla rakenteilla ollut m/s Finnhansa syttyi palamaan varustelulaiturissa hitsauskipinästä. Harmaja ja Helsingin vakinaisen palokunnan palovene Meri 22 jäähdyttivät palavaa alusta tuntikausien ajan vesitykkiensä avulla. Suomen Meripelastusseuran vuosijulkaisu 1965, s. 24: Finnhansa paloi pahasti Aluksessa oli alkuaikoina palkattu miehistö, mutta vuoteen 1980 mennessä se siirtyi kokonaan vapaaehtoisten hoitoon. Talvella 1980 aluksen oma generaattori sekä sähköjohdotukset uusittiin kokonaan sekä alus maalattiin sisältä täysin. Alukseen asennettiin samassa yhteydessä takakannelle myös nosturi. Tästä remontista johtuen alus pääsikin hiukan normaalia myöhemmin liikenteeseen sinä keväänä Suomen Meripelastusseuran vuosijulkaisu 1980, s. 25 - 26 Alus sai Kuopiossa 10.7.2000 uuden nimen Herman Saastamoinen.Kuopion järvipelastus Se myytiin Ruotsiin 2006. == Lähteet == == Aiheesta muualla == * Suomen Meripelastusseuran vuosijulkaisut 1961–1986, alusesittelyt ja artikkelit pr Harmajan toiminnasta. * Laivojen kirja, WSOY, 1959. luku Suomen merenkulun vaiheita, osio 'Meripelastustoiminta rannikoillamme, s. 302 Luokka:Pelastusristeilijät Luokka:Suomen Meripelastusseura
Pine Ridge (Arkansas)

Pine Ridge on paikkakunta Montgomeryn piirikunnassa, Arkansas'ssa Yhdysvalloissa. Paikkakunnan alkuperäinen nimi oli Waters, ja se oli nimetty paikallisen liikemiehen Henry M. Watersin mukaan vuonna 1886. Paikkakunta toimi esikuvana Lum and Abner -radiosarjan Pine Ridgelle, ja vuonna 1936 Waters muutti nimensä sarjan kunniaksi. Pine Ridgessä on toiminut Lum and Abner -museo vuodesta 1971 alkaen. Se sijaitsee A. A. McKinzien vuonna 1904 rakentamassa kaupparakennuksessa, ja se liitettiin liittovaltion suojeltavien kohteiden National Register of Historic Places -luetteloon 1984. Myös James Richard Huddlestonin 1909 rakentama kaupparakennus on suojelukohteiden joukossa. ==Lähteet== Luokka:Arkansas’n maantiede Luokka:National Register of Historic Places
Naisten Suomi-sarja

Naisten Suomi-sarja on Suomen naisjääkiekkoilun kolmanneksi korkein sarjataso. Sitä ylempänä on Naisten Mestis. == Sarjajärjestelmä == KILPAILUTOIMINTA - Suomen Jääkiekkoliitto Suomi-Sarjan karsinta pelataan alueellisina / ylialueellisina. Sarjaan pääsevät kaikki ilmoittautuneet joukkueet. Sarjan pelaamistapa päätetään ilmoittautumisten jälkeen. Sarjan seitsemän parasta pääsee Mestiksen alempaan jatkosarjaan. Loput jatkavat Suomi-Sarjan jatkosarjassa. Kaikki jatkosarjan joukkueet selviävät loppusarjaan jossa pelataan Suomi-Sarjan voitosta yhdessä Mestiksen alemmasta jatkosarjasta tulevien neljän joukkueen kanssa. == Joukkueet kaudella 2022–2023 == {{Verkkoviite | Osoite = https://tulospalvelu.leijonat.fi/serie/?season=2023&lid;=75&did;=0&stgid;=9158 === Lohko 1 === * HIFK N18, Helsinki * Ilves Akatemia, Tampere * PaRa, Panelia * Pelicans, Lahti * Salo HT, Salo * TPS Akatemia, Turku * Turku HC, Turku === Lohko 2 === * JyKi, Jyväskylä * Kiilat, Haapajärvi * LL-89 Red Lights, Lapinlahti * MuJK Naiset, Muhos * S-Kiekko, Seinäjoki == Joukkueet kaudella 2021–2022 == {{Verkkoviite | Osoite = https://tulospalvelu.leijonat.fi/serie/?lang=fi === Lohko 1 === * JyKi Jyväskylä * Kajastus, Kontiolahti * KalPa Akatemia, Kuopio * Kiilat, Haapajärvi * LL-89 Red Lights, Lapinlahti * S-Kiekko, Seinäjoki * TeKi, Raahe === Lohko 2 === * HIFK N18, Helsinki * Kiekko-Espoo U18, Espoo * Pelicans, Lahti * SaiPa, Lappeenranta === Lohko 3 === * PaRa, Panelia * TPS Akatemia, Turku * Turku HC, Turku == Joukkueet kaudella 2020–2021 == === Lohko 1 === * IFK Mariehamn, Maarianhamina * KJT Haukat, Keski-Uusimaa * Pelicans, Lahti * Rockets, Loimaa * Salo HT, Salo * UJK, Uusikaupunki === Lohko 2 === * KalPa Akatemia, Kuopio * LL -89, Lapinlahti * SaiPa, Lappeenranta * TeKi / Hermes, Raahe / Kokkola * YJK, Ylivieska == Lähteet == Luokka:Suomen jääkiekkosarjat
Tiikeripeipot

Tiikeripeipot (Amandava) on loistopeippojen heimoon kuuluva varpuslintusuku. Tiikeripeippojen sukuun kuuluu BirdLifen mukaan kolme lajia. == Tiikeripeippoihin kuuluvia lajeja == * Kultatiikeripeippo (Amandava subflava) * Punatiikeripeippo (Amandava amandava) * Vihertiikeripeippo (Amandava formosa) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Amandava Luokka:Loistopeipot
SaimaaHoliday

SaimaaHoliday on usean luontomatkailu- ja majoitusyrityksen muodostama yritysverkosto Suomessa Saimaan rannalla. Kohteet sijaitsevat Linnansaaren kansallispuiston ympärillä Rantasalmella ja Oravissa. SaimaaHoliday- yritysverkosto hyödyntää Linnansaaren kansallispuiston ja sitä ympäröivien järvialueiden luontomatkailulle tarjoamia mahdollisuuksia. SaimaaHoliday on rekisteröity tuotemerkki, jonka omistaa verkoston toimintaa koordinoiva yhdistys. Jäseniä ovat Lomakeskus Järvisydän, Saimaan Eräpalvelu Oravi Oy, Oravin Kyläkauppa Oy, Loma-Oravi Oy, PV-Group ja Lomasydän Oy. Yhdistyksen jäsenet ovat oikeutettuja ja sitoutuneita käyttämään tuotemerkkiä markkinoinnissaan. Investoinnit ovat kohdistuneet uusiin tuotteisiin, erityisesti retkiluisteluun ja melontaan sekä majoituskapasiteetin lisäämiseen. Vuonna 2009 aloitti toimintVerkoston tarkoituksena . Vuonna 2009 avattiin Oravissa luontomatkailu- ja retkiluisteluhotelli.. Sulan veden kaudella pääaktiviteetteina on kalastus, melonta, veneily ja luonnontarkkailu. Saimaan Haukivedellä voi opastetuilla retkillä lähteä tarkkailemaan saimaannorppaa. Melontaa voi harrastaa Linnansaaren ja Koloveden kansallispuistoissa. Talvisin Oravin ja Rantasalmen välissä kulkee retkiluistelureitti. Luontoretkeilyn lisäksi kohteista löytyvät majoitustilat, ravintolapalvelut sekä opas- ja välinevuokrapalvelut. Vuonna 2010 SaimaaHoliday-verkosto valittiin EDEN matkakohdekilpailun voittajaksi tuon vuoden vesistömatkailukohteiden teemassa.. Arviointiryhmän näkemyksen mukaan Saimaa Holiday on järvialueen merkittävin yritysyhteistyöverkosto, jolla on kattavin ohjelmapalvelutarjonta. Kohde on sitoutunut kestävään kehittämiseen jo yhteistyössään kansallispuistojen puistojen kanssa. Lisäksi yritysverkosto on kehittänyt palvelutarjontaa kaikille vuodenajoille. Toiminta on sopusoinnussa seudun, maakunnan ja kansallistenkin matkailunkehittämislinjausten kanssa. Kohteen kehittäminen on ollut määrätietoista ja tulevaisuuden suunnitelmat ovat määrätietoisia. ==Lähteet== ==Aiheesta muualla== *Viralliset kotisivut *Luontoon.fi *Järvisydän.com Luokka:Suomalaiset matkailualan yritykset Luokka:Saimaa Luokka:Savonlinnan nähtävyydet
Iconclass

Iconclass on järjestelmä taideteosten (varsinkin länsimaisen, klassisen ja kristityn tradition piirissä) luokittelemiseksi aiheen tai ikonografian mukaan. Järjestelmän keksi ja suunnitteli Henry van der Waal vuonna 1944 ollessaan keskitysleirillä. Sen saattoi loppuun ja toimitti L.D. Couprie ja R.H. Fuchs. Järjestelmän on julkaissut ja sitä pitää yllä Hollannin kuninkaallinen taide- ja tiedeakatemia Amsterdamissa. Iconclass on olemassa julkaistuina manuaaleina: (seitsemän volyymiä 1974-1981), bibliografiana (seitsemän volyymiä 1973-1983) ja aakkosjärjestyksessä olevana luettelona. Se on hierarkkisesti järjestetty kokoelma objekteja, henkilöitä, tapahtumia ja abstrakteja ajatuksia, jotka voivat olla kuvan aiheita. Sitä käyttävät taidehistorioitsijat, tutkijat ja kuraattorit kuvatakseen, luokitellakseen ja tarkastellakseen kuvien aiheita eri medioissa, kuten maalauksissa, piirustuksissa ja valokuvissa. Iconclassia voivat käyttää lukuiset instituutiot eri puolilla maailmaa kokoelmiensa kuvaamiseksi ja luokittelemiseksi standardisoidusti. Käyttäjinä voi olla taidehistorioitsijoita tai museoissa kävijöitä, jotka käyttävät Iconclassia etsiäkseen ja saadakseen kuvia näistä kokoelmista. Iconclassia käytetään myös tutkimusvälineenä kokonaisten näkymien merkitysten tai erilaisten kuvassa olevien elementtien tunnistamiseksi. Iconclass on saatavana painettuna editiona tai CD-romina (eri kielillä). Lisäksi siihen voi saada verkkoselaimen. == Katso myös == * Aihe * Ikonografia * Ikonologia == Lähteet == == Aiheesta muualla == * Iconclass järjestelmän kotisivu . * Heidi Lüscher, ICONCLASS - Ikonografista luokittelua Helsingin yliopiston verkkojulkaisut, Helsingin yliopisto, Helsinki 2004 Luokka:Taidehistorian käsitteet
Jukka Väisänen

Jukka Väisänen on suomalainen muusikko, musiikinopettaja, säveltäjä ja kuoronjohtaja. Väisänen on esiintynyt pianistina sekä hanuristina mutta myös laulajana, kitaristina, basistina ja rumpalina sekä kapellimestarina ja kuoronjohtajana. Tanssijana Jukka Väisänen on voittanut kilpatanssin 10-tanssin Suomen Mestaruuden vuonna 2011 Heli Väisäsen kanssa, yli 35-vuotiaitten sarjassa. Vuonna 2013 pari voitti Latin SM-tittelin. 10-tanssin MM-kisoissa pari on sijoittunut sijoille 24 sekä 28. Vuonna 2016 Väisänen saavutti MM-voiton Cavalieros-tanssiryhmän kanssa, IDO:n Latin Show Dance aikuissarjan kilpailussa Pietarissa. ==Opettajaura== Väisänen on valmistunut Sibelius-Akatemiasta musiikinopettajaksi ja pianonsoiton opettajaksi opiskellen pianonsoittoa myös Göteborgin yliopistossa. Hän on valmistunut myös pop/jazzmusiikin pianonsoitonopettajaksi Pop & Jazz Konservatoriosta. Väisänen on työskennellyt Metropolia Ammattikorkeakoulun Pop/jazzmusiikin koulutusohjelmassa lehtorina vuodesta 2002 lähtien. Vuodesta 2014 lähtien Väisänen on toiminut Metropolia AMKn ja YAMK-tutkinnon tutkintovastaavan tehtävissä.http://www.metropolia.fi/koulutusohjelmat/kulttuuri-ja-luova- ala/musiikki/henkilosto/ ==Musiikkiura== Väisänen säveltää pääasiassa pop/rock- ja viihdemusiikkia sekä myös jazz- ja lastenmusiikkia. Väisänen on myös sanoittaja ja tekee kuorosovituksia. Väisänen on toiminut erilaisissa kokoonpanoissa instrumentalistina ja esiintyy myös trubaduurina ja tanssijana. Äänitteillä Väisänen on esiintynyt lähinnä pianistina sekä hanuristina. ==Tuotanto== *Betoniporsas: Rämpätirää. Warner Music Finland. Lastenmusiikki. *Simo Naapuri: Jätä Tämä Maa - CD Maxi Single Suomirock. *Satu & Sateenkaari: Unohduksen majatalo. PolyGram Finland Oy. Pop-iskelmä. *Sinä olet aamuni valo: Tuomasmessun lauluja. Hengellinen. *Tuuli soi viestiä: Jorma Elorinne & Etelä- suomalaisen osakunnan kuoro. Hengellinen. *Espanjan yössä (säv. san. Jukka Väisänen), esitetty Seinäjoen Tangomarkkinoilla 1996.http://www.tangomarkkinat.fi/finalistikappaleet.html ==Lähteet== Luokka:Suomalaiset lauluntekijät Luokka:Suomalaiset säveltäjät Luokka:Suomalaiset kuoronjohtajat Luokka:Syntymävuosi puuttuu Luokka:Elävät henkilöt
Hassan Wirajuda

Nur Hassan Wirajuda (s. 9. heinäkuuta 1948) on indonesialainen poliitikko, lakimies ja diplomaatti. Hän on toiminut maansa ulkoministerinä vuodesta 2001.Dr. N. Hassan Wirajuda Hän on myös ollut muun muassa YK:n suurlähettiläänä ja pysyvänä edustajana. Hän opiskeli Indonesian lisäksi Yhdysvalloissa ja Yhdistyneessä kuningaskunnassa. Hän oli kansallisen ihmisoikeuskomission alullepanija. == Lähteet == Luokka:Indonesialaiset poliitikot Luokka:Vuonna 1948 syntyneet Luokka:Elävät henkilöt
Latosoli

Latosoli on tavallisin maannoslaji sademetsissä ja kosteilla savanneilla. Se sisältää vain vähän ravinteita voimakkaan huuhtoutumisen seurauksena. Latosoli on hyvin ohut multakerros, joka on muodostunut maahan pudonneista lehdistä, oksista ja puunrungoista. Kasvin osat lahoavat hyvin nopeasti kosteassa ja lämpimässä, joten multakerros on vain parikymmentä senttiä paksu. Sadevesi liuottaa kivennäisaineita voimakkaasti, jolloin jäljelle jäävät rautaoksidit värjäävät latosolin tiilenpunaiseksi. Savanneilla latosoli on yleensä paksumpaa ja viljavampaa kuin sademetsissä. Vaikka latosoli on ohut ja niukkaravinteinen, sen ravinteet kiertävät nopeasti ja ne sitoutuvat elävään kasvimassaan. == Lähteet == * * Luokka:Maannokset
Kamel Chafni

Kamel Chafni (, s. 11. kesäkuuta 1982 Bordeaux, Ranska) on marokkolainen jalkapalloilija, pelipaikaltaan keskikenttäpelaaja. Hän edustaa Ligue 1:ssä pelaavaa Stade Brestois'ta. ==Maajoukkueura== Chafni on edustanut Marokkoa vuodesta 2008 lähtien. Hän pelasi ensimmäisen maaottelunsa 20. elokuuta 2008 Beniniä vastaan. ==Saavutukset== * Ligue 2:n vuoden joukkue: 2005 == Aiheesta muualla == * Kamel Chafnin profiili LFP:ssä * Kamel Chafni lequipe.fr:ssä Luokka:Ranskalaiset jalkapalloilijat Luokka:Marokkolaiset jalkapalloilijat Luokka:Ranskanmarokkolaiset Luokka:Vuonna 1982 syntyneet Luokka:Elävät henkilöt
Remanenssi

Remanenssi eli jäännösmagnetismi (tunnus BR) on aineen ominaisuus, joka mittaa aineeseen jäävää magnetoitumaa ulkoisen magneettikentän poistuessa. Jos aineella on suuri remanenssi, sitä voidaan käyttää kestomagneettina. Remanenssilla on sama yksikkö kuin magneettivuon tiheydellä eli tesla. == Katso myös == *Koersiivisuus == Lähteet == Luokka:Sähkömagnetismi pl:Magnetyzacja szczątkowa
Idylli

Idylli (, pieni kuva) rauhaisa, tunnelmallinen olotila. ==Kirjallisuudessa== Kertomarunouden lajina idylli kuvailee sopusointuista luonnonläheisyyttä ja sen tuomaa rauhaisaa onnea. Idylli tavallisesti kuvailee ja ihannoi yksinkertaisia maalaisoloja ja tavalliselle kansalle ominaista elämää. Runoudessa idyllin esikuvia ovat olleet esimerkiksi Ruutin kirja Raamatussa ja antiikin aikaisen kreikkalaisen runoilija Theokritoksen doorilaisella murteella kirjoittamat heksametrisäkeiset paimenrunot, joissa hän kuvaili sisilialaisten paimenten elämää usein aiheenaan rakkaus. Theokritoksen esikuvana olivat kreikkalainen paimenrunous eli bukolinen runous ja sisilialaiset kansanlaulut. Roomalaisen runoilija Vergiliuksen eklogien esikuvana olivat puolestaan Theokritoksen runot. Keskiajalla muun muassa 1300-luvulla elänyt italialainen Francesco Petrarca taas jäljitteli edeltäjiään. Idyllejä on kirjoitettu niin renessanssin, klassismin kuin esiromantiikankin aikana. Tämän lajityypin kukoistuskausi sijoittuu renessanssin ja barokin aikaan ja ilmentyy paimenrunoudessa. Idyllejä loivat muun muassa italialaiset Jacopo di Sannazaro, Giovanni Battista Guarini, Torquato Tasso, portugalilais-espanjalainen Jorge de Montemayor ja espanjalainen Miguel de Cervantes. Lajityypin vahvin edustaja oli 1700-luvulta alkaen niin sanottu idyllieepos, jollaisia kirjoittivat sveitsiläinen Salomon Gessner ja saksalaiset Johann Wolfgang von Goethe, Ewald von Kleist ja Johann Heinrich Voss sekä suomalainen Johan Ludvig Runeberg, jonka teoksia ovat Hirvenhiihtäjät, Hanna ja Jouluilta. Myöhemminkin idyllirunoutta on kirjoitettu, mutta harvanlaisesti. Sitä edustavat esimerkiksi saksalaisen Nobel-kirjailija Gerhart Hauptmannin teos Anna, saksalaisen Nobel-kirjailija Thomas Mannin teokset Herra ja koira ja Gesang vom Kindchen sekä Eino Leinon kertomaruno Vanha pappi vuodelta 1921. ==Kuvataiteessa== Kuvataiteessa idylli on harmonisen olotilan, paikan, seudun tai maiseman kuvaaminen, varsinkin ihannoitu maisema ja maalaiselämän kuvaus. Idyli voi tarkoittaa myös taidetta, joka usein kuvaa idealisoiden esimerkiksi perhe-elämää, työtä tai muuten levollista olemassaoloa. Idylli saattaa olla maalaus, jossa kuvataan paimen eläimineen maaseutuympäristössä. Kuvaus on luonnonmukaista, maalauksen kolme osa-aihetta – paimen, eläin ja ympäristö – ovat harmonisessa ykseydessä, joka estää kuvaa olemasta joko maisema, genremaalaus tai vain yksinkertaisesti kuva eläimestä. Tällaisessa kokonaisuudessa luonto kuvataan usein koruttomalla, realistisella tavalla. Tällaisten kuvien henkilöt ovat usein yksinkertaisia, jotka asuvat sivistymättömissä olosuhteissa, he luonnehtivat naivisuutta ajattelussaan ja kuitenkin elävät onnellisina ja iloisina. Esitystapa ei ole koominen, vaan tunteellinen, joskus sentimentaalinen. Kirjassaan Landscape and Memory Simon Schama jakaa arkadiat idyllisiin ja villeihin ja toteaa: ==Musiikissa== Musiikkiin nimitys idylli on lainattu kirjallisuudesta. Sillä tarkoitetaan melko suppeaa ja rauhallista soitinsävellystä, joka tunnelmaltaan viittaa luontoon tai maalaisympäristöön. == Katso myös == * Maisemamaalauksen sanastoa == Lähteet == Luokka:Runous Luokka:Taiteen aiheet
Bromeliat

Bromeliat (Bromelia) on ananaskasvien heimoon kuuluva kasvisuku, johon kuuluu yli 50 pääasiassa Amerikan trooppisilla ja subtrooppisilla alueilla esiintyvää lajia.An alphabetical list of bromeliad binomials 2008 Useimmat lajit ovat päällyskasveja, ja ne kasvavat etenkin puiden rungoilla ja oksilla. Ne saavat kaiken tarvitsemansa ilmasta käsin sateen ja erilaisen putoavan orgaanisen aineksen muodossa, ja niiden juurten ainoa tehtävä on kiinnittää kasvi alustaansa. Bromelioiden sisäkkäin kasvavien pitkien lehtien tyvet muodostavat suppilon, johon kertyvää sadevettä kasvi käyttää hyväkseen. Joidenkin lajien sitkeistä lehdistä saadaan kasvikuitua, josta tehdään köysiä, kasseja, mattoja ja muita karkeita tekstiilejä.Textile terms Toisia kasvatetaan koristekasveina. Kukkakaupassa Bromelia-suvun lajeja kutsutaan joskus timanttiananaksiksi tai ananaskasveiksi – tosin myös Guzmania-suvun lajeja kutsutaan timanttiananaksiksi. Suku on saanut nimensä ruotsalaisen kasvitieteilijän, Olof Bromeliuksen (k. 1705) kunniaksi.Why Bromeliad Journal of the Bromeliad Society == Lähteet == == Aiheesta muualla == * Finto: Kassu – Kasvien suomenkieliset nimet: Bromelia Luokka:Ananaskasvit
Gospić

Gospić on kaupunki Kroatiassa Lika-Senjin vuoristoseudulla. Kaupungin asukasluku on vajaat 13 000. ==Historia== Ensimmäinen maininta kaupungista on vuodelta 1263 nimillä Kaseg ja Kasezi. Kaupungin nykyisestä nimestä on ensimmäinen maininta vuodelta 1604. Gospićin kaupunki kärsi pahasti 1990-luvun Kroatian sodassa. == Lähteet == ==Aiheesta muualla== *Gospićin kaupungin kotisivut Luokka:Kroatian kaupungit
Pico da Bandeira

Pico da Bandeira on Brasilian kolmanneksi korkein vuori, jonka korkein huippu on 2892 metriä korkea. Vuori sijaitsee Brasilian ylängöllä, Minas Geraisin osavaltiossa, Brasilian kaakkoisella alueella ja se kuuluu Caparaón kansallispuistoon. == Lähteet == == Aiheesta muualla == * http://www.ract.com.br/folder_caparao.pdf Luokka:Brasilian vuoret Luokka:Minas Gerais